RAM อัดงบ 160 ลบ. ร่วมทุน “รพ.น่าน-ราม” ลุยธุรกิจโรงพยาบาลขนาด 120 เตียง
RAM อัดงบ 160 ลบ. ร่วมทุน “รพ.น่าน-ราม” ลุยธุรกิจโรงพยาบาลขนาด 120 เตียง
RAM อัดงบ 160 ลบ. ร่วมทุน “รพ.น่าน-ราม” ลุยธุรกิจโรงพยาบาลขนาด 120 เตียง
30 ส.ค. 2562

บริษัท โรงพยาบาลรามคำแหง จำกัด (มหาชน) หรือ RAM เปิดเผยว่า ที่ประชุมคณะกรรมการบริษัท ได้มีมติให้ร่วมลงทุนใน บริษัท โรงพยาบาลน่าน-ราม จำกัด จำนวน 16,000,000 หุ้น ในราคาพาร์ที่ 10 บาท/หุ้น รวมเป็นเงิน 160 ล้านบาท ซึ่งเป็นการร่วมลงทุนเพื่อประกอบกิจการโรงพยาบาลเอกชนประกอบกิจการโรงพยาบาลเอกชน ขนาด 120 เตียง ตั้งอยู่ 553 หมู่ 4 ต. ไชยสถาน อ. เมืองน่าน จ. น่าน งบประมาณในการลงทุนประมาณ 800 ล้านบาท โครงการนี้ตั้งอยู่บนพื้นที่ประมาณ 7 ไร่ 60 ตารางวา คาดว่าโครงการจะเสร็จและเริ่มเปิดดำเนินกิจการ ในปี 66
บริษัทมีความประสงค์จะร่วมลงทุนในธุรกิจโรงพยาบาลที่คาดว่าจะให้ผลตอบแทนที่ดี บริษัทคาดว่าโครงการนี้จะให้ผลตอบแทนประมาณ 10 % ซึ่งมากกว่าอัตราดอกเบี้ยในท้องตลาด บริษัทจะได้รับผลตอบแทนกลับมาในรูปเงินปันผลในอัตราที่น่าพอใจ โดยแหล่งเงินทุนบริษัทใช้เงินลงทุนจากการดำเนินงาน และกู้จากสถาบันการเงินภายในประเทศ